

2024. gada 30. jūlijā

**Trešdien Tukuma dzelzceļa līnijā pasažieru pārvadājumi pārsvarā tiks veikti ar vilcieniem; autobusu satiksme samazināta līdz minimumam**

**Sekmējot vētras radīto postījumu novēršanu dzelzceļa infrastruktūrai Tukuma līnijā, trešdien, 31. jūlijā, teju visi reisi posmā Rīga – Tukums I – Rīga tiks izpildīti ar vilcieniem, autobusu satiksmi atsevišķos gadījumos saglabājot tikai starp abām Tukuma stacijām.**

Plānots, ka elektrovilcieni Tukuma dzelzceļa līnijā atbilstoši ierastajam grafikam kursēs posmā Rīga – Sloka – Rīga, savukārt pasažieru pārvadājumi ar dīzeļvilcieniem tiks izpildīti posmā Sloka – Tukums I – Sloka un daļā gadījumu arī līdz un no galastacijas Tukums II.

Progresējot ar dzelzceļa infrastruktūras bojājumu novēršanu, autobusu satiksme Tukuma dzelzceļa līnijā trešdien tiks saglabāta tikai atsevišķu reisu izpildei, turklāt tikai posmā Tukums I – Tukums II – Tukums I. Vienīgais izņēmums būs agrā rīta elektrovilciena reiss Nr. 6504, kur pasažieru pārvadājumi ar autobusu tiks veikti no Tukums II stacijas līdz Dubultiem.

Vilcienu un autobusu kustības grafiks 31. jūlija reisiem Tukuma virzienā pieejams [šeit](https://vivi.lv/uploads/Saraksti/Tukuma_virziena_saraksts_31jul.pdf), bet reisiem Rīgas virzienā pieejams [šeit](https://vivi.lv/uploads/Saraksti/Rigas_virziena_saraksts_31jul.pdf).

Savukārt Jelgavas dzelzceļa līnijā, turpinot vētras radīto bojājumu novēršanu, atcelti šādi vilcienu reisi:

* Nr. 6871 Rīga (5.03) – Jelgava (5.48)
* Nr. 6872 Jelgava (6.08) – Rīga (6.53)
* Nr. 6873 Rīga (7.19) – Jelgava (8.04)
* Nr. 6874 Jelgava (8.16) – Rīga (8.33)
* Nr. 6875 Rīga (8.14) – Jelgava (9.00)
* Nr. 6876 Jelgava (9.15) – Rīga (10.00)
* Nr. 6877 Rīga (16.13) – Jelgava (16.58)
* Nr. 6878 Jelgava (17.15) – Rīga (18.00)
* Nr. 6879 Rīga (17.13) – Jelgava (17.59)
* Nr. 6880 Jelgava (18.14) – Rīga (19.00)
* Nr. 6881 Rīga (18.13) – Jelgava (18.58)
* Nr. 6882 Jelgava (19.15) – Rīga (20.00)

Pārējo vilcienu reisu izpilde Jelgavas līnijā plānota atbilstoši ierastajam kustības grafikam. Tāpat vilcienu kustība atbilstoši aktuālajam grafikam 31. jūlijā plānota Skultes, Siguldas un Aizkraukles virzienā.

Operatīvā informācija par izmaiņām vilcienu kustībā pieejama "Vivi" mobilajā lietotnē, tīmekļvietnē vai pa tālruni 80007600.

“Vivi” ir vilciena pasažieru pārvadājumu zīmols, kas pieder AS “Pasažieru vilciens”.

AS “Pasažieru vilciens” veic vilciena pasažieru pārvadājumus ar zīmolu “Vivi”, sniedz ritošā sastāva remonta pakalpojumus un nodrošina komercreisu servisu. AS “Pasažieru vilciens” ir dibināta 2001. gadā, 2023. gadā uzsākta pasažieru pārvadājumu modernizācija, ieviests jauns pasažieru apkalpošanas standarts un vilciena pasažieru pārvadājumu zīmols “Vivi”. 2023. gadā tika pārvadāti 17,1 miljons pasažieru, 98,36% reisu izpildot precīzi pēc vilcienu kursēšanas grafika. Uzņēmums nodarbina vairāk nekā 950 darbinieku.

Papildu informācijai:

Edgars Butāns

“Vivi” Komunikācijas un mārketinga daļas vadītājs

AS “Pasažieru vilciens”

Mob. tālr. nr. 29837421

E-pasta adrese: [edgars.butans@vivi.lv](mailto:edgars.butans@vivi.lv)